BA บอร์ดไฟเขียวซื้อหุ้นคืน 40 ล้านหุ้น วงเงินไม่เกิน 500 ลบ.แนะซื้อเป้า 15 บ.
BA บอร์ดไฟเขียวซื้อหุ้นคืน 40 ล้านหุ้น วงเงินไม่เกิน 500 ลบ.แนะซื้อเป้า 15 บ.
29 ส.ค. 2561

บล.เคทีบี ระบุในบทวิเคราะห์วันนี้(24ส.ค.)ว่า บริษัท การบินกรุงเทพ จำกัด (มหาชน) หรือ BA บอร์ดแจ้ง SET วานนี้(23.ค.) อนุมัติโครงการซื้อหุ้นคืนเพื่อบริหารทางการเงิน โดยจะซื้อหุ้นคืนไม่เกิน 40 ล้านหุ้น คิดเป็น 1.9% ของจำนวนหุ้นที่จะซื้อคืนต่อจำนวนหุ้นที่ชำระแล้ว โดยมีวงเงินซื้อสูงสุดที่จะใช้ในการซื้อหุ้นคืน 500 ล้านบาท โดยจะเริ่มโครงการซื้อหุ้นคืนตั้งแต่ 7 ก.ย.2018 – 6 มี.ค.2019
KTBST: มีมุมมองเป็นบวกต่อแผนการซื้อหุ้นคืน หลังจากปัจจุบันราคาหุ้นปรับตัวลดลงไปมากจนราคาต่ำกว่ามูลค่าทางบัญชีล่าสุดที่ 15.05 บาท/หุ้น ขณะที่ในแง่ Valuation นับว่ายังถูก เมื่อเทียบกับมูลค่าที่ถือหุ้นใน BDMS และ SPF ซึ่งคิดเป็นมูลค่าต่อหุ้นของ BA ที่ 17.70 บาท ด้านของผลการดำเนินงานคาดว่าจะผ่านจุดต่ำสุดแล้วในไตรมาส 2/61
โดยในงวด ไตรมาส3/61 จะเป็น High Season ของการท่องเที่ยวที่เกาะสมุย และในไตรมาส4/61 จะเข้าสู่ฤดูกาลท่องเที่ยวของไทย ขณะที่เราคาดทั้งปี 2018 จะมีกำไรปกติ 569 ล้านบาท ลดลง 28% เทียบช่วงเดียวกันของปีก่อน ทั้งนี้ สำหรับด้านปัจจัยพื้นฐานยังคงคำแนะนำ ถือ ราคาเป้าหมาย 15 บาท คิดเป็น PBV ราว 1 เท่า